Electrolux yskas verwydering - Jurgens Palma - Forum Topic
Total Views: 82 384 330
Forums / 3. Technical Advice / Electrolux yskas verwydering - Jurgens Palma
replies: 1 899
Electrolux yskas verwydering - Jurgens Palma
28 Aug 2019 @ 13:29:51 pm
Ek kort jul advies of iemand wat my na die regte draad kan verwys.
Ek is in die process om die Electrolux yskas in ons Palma te vervang. Nou so ver gekom om hom uit sy hokkie te haal en als te ontkoppel.
Nou is my vraag hoe kry ek hom uit die karavaan? Ek vermoed deur 'n venster of iets maar is nou so bietjie verflaks.
Ek luister graag.
28 Aug 2019 @ 14:02:47 pm
Die yskas sal deur die groot kant venster langs die eiland bed gaan. Jy sal die armpie wat hom oop hou moet los skroef sodat hy effens verder kan oop maaken iemand sal hom moet oop hou terwyl julle die yskas daar deur bring.
Die nuwe sal op die selfde wyse kan ingaan.
28 Aug 2019 @ 14:56:13 pm
Ek sal die takie gaan aanpak.
Nuwe yskas was darem beter gemeet. Sal net net by die deur inpas. Dan kan ek daaraan werk om my houtwerk meneer trots te maak. :P
28 Aug 2019 @ 15:43:43 pm
Haal net die electrolux se deur(e) af dan behoort dit selfs makliker deur die venster te glip.
28 Aug 2019 @ 17:32:59 pm
Iewers het ek n draad gehad waarin ek stap vir stap verduidelik met fotos hoe om yskas uit sprite swing te haal.
Sal hom soek en vorentoe bring.
Lekker gagga job. Maar as nuwe yskas in is, is dit net n plesier
28 Aug 2019 @ 18:40:56 pm
Die Palma se linker venster langs die bed is so groot soos die Classique en Exclusive se vensters langs die bed.
Jy kan n groot yskas daardeur druk.
Ek vermoed die nuwe yskas is seker n nuwe gewone huis yskas. As dit so is onthou hulle wil nie graag plat le nie.
Moet veral nie die yskas stamperig hanteer as hy so plat deur die venster gaan nie
Laat hom vir veiligheid 30min regop staan voor jy hom aanskakel
Motorse mounts kan dalk los haak binne so wees versigtig
Olie binne sisteem kan in die pype in vloei as hy so plat le soos hy deur die venster gaan, die 30min maak net seker als loop terug.
28 Aug 2019 @ 18:43:24 pm
Sterkte met die joppie. As jy hande het is dit baie maklik en gou gou.
Ek het dit op een van my Pentas gedoen.
28 Aug 2019 @ 20:57:15 pm
Ek het ook die hakies by die “vensterbank” afgehaal en ‘n handdoek daar neergesit sodat die yskas nie beskadig word as dit sou nodig wees om die yskas op die vensterbank neer te sit. Ek het gevind 3 pare hande is genoeg, die onderkant van die yskas is nogal swaar.
Ek het ook die ruit heeltemal uit sy spoortjie uitgehaal/uitgeskuif, wou nie die ruit beskadig nie.
28 Aug 2019 @ 21:17:42 pm
Goeie idee....daai ruite is soms duurder as die yskas
29 Aug 2019 @ 06:32:10 am
Dis reg Johan ek het vergeet. As jy die swart blokkie aan die kant van die ruit afhaal daar waar die ruit se bokant skarnier kan jy die ruit uit die pad uit skuif en is dit nie nodig dat iemand dit oop hou nie.
29 Aug 2019 @ 08:07:54 am
Sterkte met die projek.
02 Sep 2019 @ 11:10:44 am
Daarsy! Sp bietjie terugvoer.
Die ou yskas is uit en die nuwe een is in. So bietjie gespeel met van die bedrading en dioe is ook nou redelik uitsorteer. Nou moet ek net afrondings werk doen.
Wil jul advies vra oor hoe julle die nuwe yskas sou vasmaak dat hy nie rond skud terwyl mens ry nie. Sien aangeheg so paar prentjies van die prosess.
02 Sep 2019 @ 13:20:04 pm
Lyk nice Christiaan....ek hou van daai metal finish kleur